ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
દૈનિક નવા સાજા થતા કેસની સંખ્યા દૈનિક નવા નોંધાતા કેસ કરતાં વધારે રહેવાથી સાજા થવાના દરમાં તીવ્ર ઉછાળો નોંધાયો
કેન્દ્ર સરકાર દ્વારા રાજ્યો અને કેન્દ્રશાસિત પ્રદેશો સાથે મળીને કેન્દ્રિત વ્યૂહનીતિ અને સક્રિયતાપૂર્ણ તેમજ સતત સુધારા સાથેના પગલાંના પરિણામે ભારતમાં સાજા થવાનો ઉચ્ચ દર સતત જળવાઇ રહ્યો અને સક્રિય કેસની સંખ્યામાં ઝડપથી ઘટાડો તેમજ ઓછો મૃત્યુદર પણ નોંધાઇ રહ્યાં છે.
દૈનિક ધોરણે નવા સાજા થનારા કેસોની સંખ્યા નવા કેસોની સંખ્યા કરતાં વધુ નોંધાઇ રહી હોવાથી, સાજા થનારા દર્દીઓનો મોટો આંકડો સુનિશ્ચિત થઇ શક્યો છે. કુલ સાજા થયેલા દર્દીઓની સંખ્યા લગભગ 95 લાખની નજીક  પહોંચી ગઇ છે. આજે સાજા થવાનો દર પણ વધીને 95.31% સુધી પહોંચી ગયો છે. સાજા થયેલા દર્દીઓ અને સક્રિય કેસ વચ્ચેનો તફાવત સતત વધી રહ્યો છે અને હાલમાં 91,67,374 થઇ ગયો છે.
સતત વધી રહેલી સાજા થનારા દર્દીઓની સંખ્યાના કારણે ભારતમાં સક્રિય કેસની સંખ્યામાં સતત સંકુચન જોવા મળી રહ્યું છે. તેના કારણે ભારતમાં કુલ સક્રિય કેસની સંખ્યા ઘટીને 3,22,366 થઇ ગઇ છે જે ભારતમાં આજદિન સુધીમાં નોંધાયેલા કુલ કેસમાંથી માત્ર 3.24% છે.
ભારતમાં સાજા થવાનો દર દુનિયામાં સર્વાધિક પૈકી એક છે. વૈશ્વિક સરેરાશ સાજા થવાનો દર 70.27% છે જેની સામે ભારતમાં આ દર 95.31% છે. USA, બ્રાઝિલ, રશિયા અને ઇટાલીમાં પણ ઓછો રકવરી દર નોંધાઇ રહ્યો છે.
રાષ્ટ્રીય સ્થિતિના પગલે, 18 રાજ્યો/કેન્દ્રશાસિત પ્રદેશોમાં પણ સાજા થવાનો દર રાષ્ટ્રીય સરેરાશ કરતાં વધારે નોંધાયો છે.
ભારતમાં છેલ્લા 24 કલાકમાં નવા 33,291 દર્દીઓ સાજા થયા હોવાનું નોંધાયું છે.
નવા સાજા થયેલા દર્દીઓમાંથી 75.63% દર્દીઓ દસ રાજ્યો/કેન્દ્રશાસિત પ્રદેશોમાંથી નોંધાયા છે.
કેરળમાં એક દિવસમાં સૌથી વધુ 5,728 દર્દીઓ કોવિડમાંથી સાજા થઇ ગયા છે. ત્યારબાદ એક દિવસમાં સૌથી વધુ સાજા થયેલા દર્દીઓની સંખ્યા મહારાષ્ટ્રમાં 3,887 અને પશ્ચિમ બંગાળમાં 2,767 છે.
છેલ્લા 24 કલાકમાં દેશમાં નવા 24,010 દર્દીઓ પોઝિટીવ નોંધાયા હોવાની પુષ્ટિ થઇ છે.
નવા નોંધાયેલા કેસમાંથી 78.27% દર્દીઓ દસ રાજ્યો/કેન્દ્રશાસિત પ્રદેશોમાં છે.
કેરળમાં છેલ્લા 24 કલાકમાં સૌથી વધુ 6,185 દર્દીઓ પોઝિટીવ નોંધાયા છે. ત્યારબાદ પશ્ચિમ બંગાળમાં 2,293 નવા કેસ અને છત્તીસગઢમાં 1,661 નવા કેસ ગઇકાલે નોંધાયા હતા.
છેલ્લા 24 કલાકમાં કુલ 355 દર્દીઓના મૃત્યુ નીપજ્યાં છે જેમાંથી 79.15% દર્દીઓ દસ રાજ્યો/કેન્દ્રશાસિત પ્રદેશોમાંથી નોંધાયા છે.
નવા મૃત્યુમાંથી 26.76% દર્દીઓ મહારાષ્ટ્રના છે જ્યાં વધુ 95 દર્દીના મૃત્યુ થયા છે. પશ્ચિમ બંગાળમાં વધુ 46 જ્યારે દિલ્હીમાં વધુ 32 દર્દીઓ મૃત્યુ પામ્યા હોવાનું નોંધાયું છે.
ભારતમાં દૈનિક ધોરણે મૃત્યુની સંખ્યામાં સતત ઘટાડો નોંધાઇ રહ્યો છે. હાલમાં મૃત્યુદર ઘટીને 1.45% થઇ ગયો છે અને તેમાં સતત ઘટાડો થઇ રહ્યો છે. દુનિયામાં સૌથી ઓછો મૃત્યુદર ધરાવતા દેશોમાંથી એક ભારત પણ છે.
SD/GP/BT
(
ગ્રામીણ વિકાસ મંત્રાલય
ગ્રામ વિકાસ, ખેતી અને ખેડૂત કલ્યાણ વિભાગના પ્રધાન શ્રી નરેન્દ્ર સિંહ તોમરે ગ્રામ વિકાસ મંત્રાલય હેઠળની તમામ ફ્લેગશીપ યોજનાઓ અંગે વિસ્તૃત સમીક્ષા કરી
રાજ્યો અને કેન્દ્ર શાસિત પ્રદેશોને મનરેગાના વર્ષ 2019-20ના બાકી નાણાં અને વર્ષ 2020-21ના પ્રથમ પખવાડિયાના બાકી નાણાં માટે રૂ.7300 કરોડ છૂટા કર્યા
શ્રી તોમરે માર્ગદર્શન આપ્યું કે પ્રધાન મંત્રી આવાસ યોજના  ના આશરે 40 લાખ લાભાર્થીઓ કે જેમને ભંડોળનો બીજો અને ત્રીજો હપ્તો મળ્યો છે તેમને પોતાના આવાસ એકમો પૂરા કરવા ઝડપી સહાય કરવી
ગ્રામીણ વિકાસ ખેતી અને ખેડૂત કલ્યાણ વિભાગના મંત્રી શ્રી નરેન્દ્ર સિંહ તોમરે ગ્રામ વિકાસ મંત્રાલય હેઠળની તમામ ફ્લેગશીપ યોજનાઓ માટે વિસ્તૃત સમીક્ષા બેઠક યોજી હતી. આ પ્રસંગે ગ્રામ વિકાસ વિભાગના રાજ્યકક્ષાના પ્રધાન સાધ્વી નિરંજન જ્યોતિ, સચિવ , શ્રી રાજેશ ભૂષણ અને મંત્રાલયના તમામ વરિષ્ઠ અધિકારીઓએ આ બેઠકમાં હાજરી આપી હતી.
શ્રી નરેન્દ્ર સિંહ તોમરે એ હકિકતની પ્રશંસા કરી હતી કે માત્ર મહાત્મા ગાંધી નેશનલ રૂરલ એમ્પલોયમેન્ટ ગેરંટી સ્કીમ  ના નાણાંકિય વર્ષ 2019-2020ના બાકી નાણાં ચૂકવવા માટે જ નહીં પણ ચાલુ નાણાંકિય વર્ષના પ્રથમ પખવાડિયાના ચૂકવવાના થતા નાણાં માટે રૂ.7300 કરોડ છૂટા કરવામાં આવ્યા છે. મંત્રીશ્રીએ એવી ઈચ્છા વ્યક્ત કરી હતી કે જે વિસ્તારો કન્ટેઈનમેન્ટમાં નથી તેવા વિસ્તારોમાં પણ સોશ્યલ ડીસ્ટન્સીંગ પર પૂરતું ધ્યાન આપવું અને ચહેરો ઢાંકે તેવા સુરક્ષાત્મક આવરણનો ઉપયોગ કરવો. આ કામગીરી કાર્યક્ષમ રીતે કરવી. સિંચાઈ, જળ સંરક્ષણ અને જમીનનું ધોવાણ થતું અટકાવવા માટેના કામો ઉપર પણ ધ્યાન કેન્દ્રિત કરવું.
મંત્રીશ્રીએ સંતોષ સાથે નોંધ લીધી હતી કે 93,000 થી વધુ સ્વસહાય જૂથના સભ્યો સુરક્ષાત્મક સુતરાઉ ફેસકવરના ઉત્પાદનમાં તથા સેનીટાઈઝેશનના ઉત્પાદનમાં લાગેલા છે અને ગ્રામ્ય વસતિના દયનિય સ્થિતિમાં જીવતા લોકો માટે સામુદાયિક રસોડા પણ ચલાવી રહ્યા છે. તેમણે એવી ઈચ્છા વ્યક્ત કરી હતી કે ગામડાંઓમાં આજીવિકા પ્રવૃત્તિને મજબૂત બનાવવા અને ગ્રામ્ય અર્થતંત્રમાં પ્રવાહિતા લાવવા માટે દિનદયાળ અંત્યોદય યોજના- રૂરલ લાઈવલીહુડ મિશન  માં બેંક સખી અને પશુ સખીની સંખ્યા વિસ્તારવામાં ધ્યાન કેન્દ્રિત કરવું. આવા પ્રયાસો કરવાથી બેંક ધિરાણ અને પશુ પાલન સર્વિસીસ ગ્રામ્ય મહિલાઓને ઘર આંગણે પહોંચાડી શકાશે.
મંત્રીશ્રીએ દિનદયાળ ઉપાધ્યાન ગ્રામીણ કૌશલ યોજના  માટે ઈ-સામગ્રી વિકસાવવાની જરૂરિયાત ઉપર ભાર મૂક્યો હતો.
શ્રી તોમરે નોંધ લીધી હતી કે પ્રધાન મંત્રી આવાસ યોજના  હેઠળ રૂ.19,500 કરોડનું કુલ બજેટ ફાળવવામાં આવ્યું છે અને તેમાંથી રૂ.800.63 કરોડ રાજ્યો માટે છૂટા કરવામાં આવ્યા છે. તેમણે એવી સલાહ આપી હતી કે જે 40 લાખ લાભાર્થીઓ કે જેમને પ્રધાન મંત્રી આવાસ યોજના  ના ભંડોળમાંથી બીજો અને ત્રીજો હપ્તો મળી ગયો છે તેમના આવાસ એકમો ઝડપથી પૂરા થાય તે માટે સક્રિય બનીને સહાય કરવી. મંત્રીશ્રીએ અધિકારીઓને વધુમાં સલાહ આપી હતી કે લૉકડાઉનના ગાળાનો ઉપયોગ જીલ્લા અને રાજ્ય સ્તરની દિશા કમિટીઓની બેઠકો યોજવા અને સ્થિતિને સમધારણ કરવા માટે ઉપયોગ કરવો. તેમણે દિશા બેઠકોમાં લેવામાં આવતા નિર્ણયોના અસરકારક મોનિટરીંગ ઉપર પણ ભાર મૂક્યો હતો. જેથી દિશા પ્લેટફોર્મને વધુ અર્થપૂર્ણ બનાવી શકાય.
GP/DS
(Visitor Counter : 117
પ્રધાનમંત્રીનું કાર્યાલય
પ્રધાનમંત્રી રોજગાર મેળા હેઠળ 16મી મેના રોજ સરકારી વિભાગો અને સંસ્થાઓમાં નવા નિમણૂક પામેલા 71,000 નિમણૂક પત્રોનું વિતરણ કરશે
પ્રધાનમંત્રી શ્રી નરેન્દ્ર મોદી 16મી મે, 2023ના રોજ સવારે 10:30 વાગ્યે વીડિયો કોન્ફરન્સિંગ દ્વારા લગભગ 71,000 નવા નિમણૂક પત્રોનું વિતરણ કરશે. આ પ્રસંગે પ્રધાનમંત્રી આ નિયુક્તિ મેંળવનારાઓને પણ સંબોધન કરશે.
રોજગાર મેળો દેશભરમાં 45 સ્થળોએ યોજાશે. આ પહેલને સમર્થન આપતા કેન્દ્ર સરકારના વિભાગો તેમજ રાજ્ય સરકારો/ કેન્દ્રશાસિત પ્રદેશોમાં ભરતી થઈ રહી છે. દેશભરમાંથી પસંદ કરાયેલ નવી ભરતીઓ, ગ્રામીણ ડાક સેવક, પોસ્ટ્સ નિરીક્ષક, વાણિજ્ય-કમ-ટિકિટ ક્લાર્ક, જુનિયર ક્લાર્ક-કમ-ટાઈપિસ્ટ, જુનિયર એકાઉન્ટ્સ ક્લાર્ક, ટ્રેક મેઈન્ટેનર, આસિસ્ટન્ટ સેક્શન ઓફિસર, લોઅર ડિવિઝન ક્લાર્ક, સબ ડિવિઝનલ ઓફિસર, ટેક્સ આસિસ્ટન્ટ્સ, આસિસ્ટન્ટ એન્ફોર્સમેન્ટ ઓફિસર, ઈન્સ્પેક્ટર, નર્સિંગ ઓફિસર્સ, આસિસ્ટન્ટ સિક્યુરિટી ઓફિસર્સ, ફાયરમેન, આસિસ્ટન્ટ એકાઉન્ટ્સ ઓફિસર, આસિસ્ટન્ટ ઓડિટ ઓફિસર, ડિવિઝનલ એકાઉન્ટન્ટ, ઓડિટર, કોન્સ્ટેબલ, હેડ કોન્સ્ટેબલ, આસિસ્ટન્ટ કમાન્ડન્ટ, પ્રિન્સિપાલ, પ્રશિક્ષિત સ્નાતક શિક્ષક, મદદનીશ રજીસ્ટ્રાર, મદદનીશ પ્રોફેસર વગેરે જેવી વિવિધ જગ્યાઓ/પોસ્ટ્સમાં જોડાશે.
રોજગાર મેળો એ રોજગાર સર્જનને સર્વોચ્ચ અગ્રતા આપવાની પ્રધાનમંત્રીની પ્રતિબદ્ધતાની પરિપૂર્ણતા તરફનું એક પગલું છે. રોજગાર મેળા વધુ રોજગાર નિર્માણમાં ઉત્પ્રેરક તરીકે કામ કરશે અને યુવાનોને તેમના સશક્તિકરણ અને રાષ્ટ્રીય વિકાસમાં ભાગીદારી માટે અર્થપૂર્ણ તકો પ્રદાન કરશે તેવી અપેક્ષા છે.
નવા નિમણૂક પામેલા લોકોને કર્મયોગી પ્રારંભ દ્વારા પોતાને તાલીમ આપવાની તક પણ મળશે, જે વિવિધ સરકારી વિભાગોમાં તમામ નવી નિમણૂકો માટે ઓનલાઈન ઓરિએન્ટેશન કોર્સ છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ લોપોલી મેલોનો લેખ 'એ ડે ઇન ધ પાર્લામેન્ટ અને PMO' શેર કર્યો
પ્રધાનમંત્રી શ્રી નરેન્દ્ર મોદીએ અરુણાચલ પ્રદેશના લોપોલી મેલો દ્વાર 'એ ડે ઇન ધ પાર્લામેન્ટ અને PMO' શીર્ષકથી એક લેખ શેર કર્યો છે.
શ્રી મોદીએ લોકસભાના અધ્યક્ષ શ્રી ઓમ બિરલાની પણ એવી પહેલ કરવા બદલ પ્રશંસા કરી છે જેમણે તેમને તેજસ્વી યુવાનોને મળવાની તક આપી.
એક ટ્વીટમાં, પ્રધાનમંત્રીએ કહ્યું;
"અરુણાચલ પ્રદેશના લોપોલી મેલોનું આ ખૂબ જ અંગત એકાઉન્ટ વાંચીને તમને આનંદ થશે. આવી પહેલ માટે આગેવાની લેવા બદલ હું સ્પીકર ઓમ બિરલાજીની પ્રશંસા કરવા માંગુ છું જેમણે મને તેજસ્વી યુવાનોને મળવાની તક પણ આપી."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પીએમએ ટેક્નોલોજીના વધેલા ઉપયોગ, સ્વચ્છતા અને જગ્યાના વધુ સારા ઉપયોગના ફાયદાઓને સ્વીકાર કર્યો
પ્રધાનમંત્રી શ્રી નરેન્દ્ર મોદીએ ટેક્નોલોજીના ઉપયોગ, સ્વચ્છતા અને જગ્યાના વધુ સારા ઉપયોગના ફાયદાઓનો સ્વીકાર કર્યો છે.
એક ટ્વીટમાં, કેન્દ્રીય કાયદા અને ન્યાય મંત્રી, શ્રી કિરેન રિજિજુએ પરિણામી સ્વચ્છતા, મંત્રાલયમાં રેકોર્ડના ડિજિટાઇઝેશનને કારણે વધુ જગ્યા વિશે માહિતી આપી હતી.
કેન્દ્રીય કાયદા અને ન્યાય પ્રધાનના ટ્વીટનો જવાબ આપતા, પ્રધાનમંત્રીએ ટ્વીટ કર્યું;
“અદ્ભુત! આવા પ્રયાસોથી ટેક્નોલોજીનો વધુ ઉપયોગ, સ્વચ્છતા અને જગ્યાના વધુ સારા ઉપયોગના ફાયદા છે.”
YP/GP/JD
(
ગૃહ મંત્રાલય
ચક્રવાત વાયુ – ગૃહ મંત્રાલયે ગુજરાત અને દીવ માટે વિસ્તૃત એડવાઇઝરી પ્રસ્તુત કરી
કેન્દ્રીય ગૃહ મંત્રીએ ચક્રવાત ‘વાયુ’ પર ઉચ્ચ સ્તરીય સમીક્ષા બેઠક કર્યા પછી ગૃહ મંત્રાલય દ્વારા ગુજરાત રાજ્ય અને કેન્દ્રશાસિત પ્રદેશ દીવનાં વિસ્તાર માટે વિસ્તૃત એડવાઇઝરી પ્રસિદ્ધ કરવામાં આવી છે, જેમાં સાવચેતીનાં ભાગરૂપે તમામ પગલા લેવા વિનંતી કરવામાં આવી છે, જેથી કોઈ જાનહાનિ ન થાય, મહત્વપૂર્ણ ઇન્ફ્રાસ્ટ્રક્ચરને ઓછામાં ઓછું નુકસાન થાય અને ચક્રવાત પછી તમામ આવશ્યક સેવાઓ વહેલામાં વહેલી તકે પુનઃ શરૂ થાય એવી સુનિશ્ચિતતા થઈ શકે. રાજ્ય/કેન્દ્રશાસિત પ્રદેશની સરકારોને દરિયાકિનારાનાં નીચાણવાળા વિસ્તારો અને જોખમકારક વિસ્તારોમાંથી લોકોને સમયસર સલામત જગ્યાએ ખસેડવા માટેની સૂચના પણ આપવામાં આવી છે.
ગુજરાત અને દીવનાં વહીવટીતંત્રએ 12મી જૂન, 2019ની વહેલી સવારથી જોખમકારક વિસ્તારોમાંથી આશરે 3 લાખ લોકોને સ્થળાંતરણ કરવાની યોજના બનાવી છે. આ લોકોને આશરે 700 ચક્રાવાત રાહત છાવણીઓમાં ખસેડવામાં આવશે. રાજ્ય સરકાર અને દીવ વહીવટીતંત્ર સાથે ચર્ચા કરીને જોખમકારક વિસ્તારો ખાલી કરાવવા, શોધકામ માટે, બચાવ કામગીરી માટે અને રાહત કામગીરીમાં મદદ કરવા માટે એનડીઆરએફની 39 ટીમોને અગાઉથી તૈનાત કરવામાં આવી છે. આ ઉપરાંત સેનાની 34 ટીમોને પણ તૈયાર રાખવામાં આવી છે.
કેન્દ્રીય ગૃહ મંત્રી સ્થિતિની સતત સમીક્ષા કરી રહ્યાં છે અને કેન્દ્રિય ગૃહ સચિવ 12મી જૂનનાં રોજ કેન્દ્ર સરકારનાં મંત્રાલયો/સંસ્થાઓ તથા ગુજરાત અને દીવનાં મુખ્ય સચિવ/સલાહકાર સાથે સમીક્ષા બેઠક યોજશે.
(Visitor Counter : 200
નાણા મંત્રાલય
રેલગાડીઓની સાથે-સાથે સ્ટેશનો પર પણ ઉપલબ્ધ સમગ્ર રેલવે ખાણીપીણી સેવાઓ પર 5 ટકા જીએસટીનો સમાન દર લાગુ થશે
રેલગાડીઓની સાથે-સાથે પ્લેટફોર્મ અથવા સ્ટેશનો પર પણ ઉપલબ્ધ ખાદ્ય તેમજ પેય પદાર્થો પૂરા પાડનારા પર જીએસટી ના દરમાં એકરૂપતા લાવવા અને તેની બાબતમાં કોઈપણ શંકા અથવા અનિશ્ચિતતા સમાપ્ત કરવાના ઉદ્દેશથી એ સ્પષ્ટ કરી દેવાયું છે કે સક્ષમ પ્રાધિકરણની મંજૂરી સાથે ભારતીય રેલવે અથવા ભારતીય રેલવે ખાણીપીણી તેમજ પર્યટન નિગમ લિમિટેડ  અથવા તેમના લાયસન્સધારકો દ્વારા અથવા તો રેલગાડીઓમાં અથવા પ્લેટફોર્મ પર પૂરા પડાતા ખાદ્ય તેમજ પેય પદાર્થો પર ઈનપુટ ટેક્સ ક્રેડિટ વગર જીએસટી દર 5 ટકા રહેશે. રેલવે બોર્ડે જારી કરેલા આ પત્રની નકલ  www.cbec.gov.in પર પણ ઉપલબ્ધ છે.
J.Khunt/GP
(Visitor Counter : 121
પ્રધાનમંત્રીનું કાર્યાલય
પ્રધાનમંત્રી 16મી જુલાઈએ યુપીની મુલાકાત લેશે અને બુંદેલખંડ એક્સપ્રેસ-વેનું ઉદ્ઘાટન કરશે
ફેબ્રુઆરી, 2020માં પ્રધાનમંત્રી દ્વારા એક્સપ્રેસ-વેનો શિલાન્યાસ કરવામાં આવ્યો હતો
લગભગ 14,850 કરોડ રૂપિયાના ખર્ચે 296 કિમી ચાર માર્ગીય એક્સપ્રેસ-વેનું નિર્માણ કરવામાં આવ્યું છે
એક્સપ્રેસ-વે આ પ્રદેશમાં કનેક્ટિવિટી અને ઔદ્યોગિક વિકાસને મોટો વેગ આપશે
પ્રધાનમંત્રી શ્રી નરેન્દ્ર મોદી 16મી જુલાઈ, 2022ના રોજ ઉત્તર પ્રદેશની મુલાકાત લેશે અને સવારે 11:30 વાગ્યે જાલૌન જિલ્લાના ઓરાઈ તાલુકાના કૈથેરી ગામમાં બુંદેલખંડ એક્સપ્રેસ-વેનું ઉદ્ઘાટન કરશે.
સરકાર દેશભરમાં કનેક્ટિવિટી વધારવા માટે પ્રતિબદ્ધ છે, જેનું મુખ્ય લક્ષણ રોડ ઈન્ફ્રાસ્ટ્રક્ચરમાં સુધારા તરફનું કામ છે. 29 ફેબ્રુઆરી, 2020ના રોજ પ્રધાનમંત્રી દ્વારા બુંદેલખંડ એક્સપ્રેસ-વેના નિર્માણ માટે શિલાન્યાસ એ આ તરફનો એક નોંધપાત્ર પ્રયાસ હતો. એક્સપ્રેસવે પરનું કામ 28 મહિનામાં પૂર્ણ થઈ ગયું છે અને હવે તેનું ઉદ્ઘાટન પ્રધાનમંત્રી દ્વારા કરવામાં આવશે.
ઉત્તર પ્રદેશ એક્સપ્રેસવેઝ ઇન્ડસ્ટ્રિયલ ડેવલપમેન્ટ ઓથોરિટી ના નેજા હેઠળ આશરે રૂ. 14,850 કરોડના ખર્ચે 296 કિમી, ચાર-માર્ગીય એક્સપ્રેસ-વેનું નિર્માણ કરવામાં આવ્યું છે અને પછીથી તેને છ લેન સુધી પણ વિસ્તૃત કરી શકાય છે. તે ચિત્રકૂટ જિલ્લામાં ભરતકૂપ નજીકના ગોંડા ગામ ખાતે NH-35 થી ઇટાવા જિલ્લાના કુદરેલ ગામ નજીક વિસ્તરે છે, જ્યાં તે આગ્રા-લખનૌ એક્સપ્રેસવે સાથે ભળી જાય છે. તે સાત જિલ્લાઓમાંથી પસાર થાય છે - ચિત્રકૂટ, બાંદા, મહોબા, હમીરપુર, જાલૌન, ઔરૈયા અને ઇટાવા.
આ પ્રદેશમાં કનેક્ટિવિટી સુધારવાની સાથે, બુંદેલખંડ એક્સપ્રેસ વે આર્થિક વિકાસને પણ મોટો વેગ આપશે, જેના પરિણામે સ્થાનિક લોકો માટે હજારો નોકરીઓનું સર્જન થશે. એક્સપ્રેસ-વેની બાજુમાં બાંદા અને જાલૌન જિલ્લામાં ઔદ્યોગિક કોરિડોર બનાવવાનું કામ શરૂ કરી દેવામાં આવ્યું છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
અમદાવાદ ઈન્ટરનેશનલ એરપોર્ટ પરથી 32 કરોડની કિંમતનું “બ્લેક કોકેઈન” ઝડપાયું
એક અનોખી મોડસ ઓપરેન્ડીનો પર્દાફાશ કરીને, ડિરેક્ટોરેટ ઓફ રેવન્યુ ઈન્ટેલિજન્સ  ના અધિકારીઓએ આજે વહેલી સવારે અમદાવાદના SVPI એરપોર્ટ પર ભારતમાં 3.22 કિલો એક ડિઝાઇનર ડ્રગ “બ્લેક કોકેઈન”ની દાણચોરીના પ્રયાસને નિષ્ફળ બનાવ્યો છે.
એકત્ર કરાયેલી બાતમી પરથી જાણવા મળ્યું કે બ્રાઝિલનો નાગરિક, જે સાઉ પાઉલો એરપોર્ટથી અમદાવાદ ઇન્ટરનેશનલ એરપોર્ટ પર મુસાફરી કરી રહ્યો હતો, તે ભારતમાં કોકેઇનની દાણચોરી કરવાનો પ્રયાસ કરશે. DRI અધિકારીઓએ અમદાવાદ ઇન્ટરનેશનલ એરપોર્ટ પર બ્રાઝિલિયન નાગરિકને અટકાવ્યો હતો. આ મુસાફર પ્રવાસી વિઝા પર મુસાફરી કરી રહ્યો હતો. પેસેન્જર, ટ્રોલી અને કેબિન બેગની વિસ્તૃત તપાસ કરવામાં આવી હતી અને તેમાં કોઈ છૂપાવવાની વાત બહાર આવી ન હતી.
જો કે, ડીઆરઆઈ અધિકારીઓએ અવલોકન કર્યું હતું કે ઉપરોક્ત બે બેગના પાયાના વિસ્તાર અને દિવાલોમાં અસામાન્ય રીતે જાડા રબર જેવી સામગ્રી હતી જે પ્રકૃતિમાં ખૂબ જ બરડ હતી અને દબાણ લાગુ કરવા પર દાણાદાર બની રહી હતી. ફોરેન્સિક સાયન્સ લેબ અધિકારીઓની ટીમ દ્વારા વિશિષ્ટ ફિલ્ડ-ટેસ્ટિંગ કીટ સાથે સામગ્રીની તપાસ કરવામાં આવી હતી જેમાં કોકેઈનની હાજરી જોવા મળી હતી. તદનુસાર, NDPS એક્ટ 1985ની જોગવાઈઓ હેઠળ 3.22 કિલો પદાર્થ જપ્ત કરવામાં આવ્યો હતો. મુસાફરે કોકેઈનની દાણચોરીમાં તેની સક્રિય ભૂમિકા સ્વીકારી હતી અને તેની ધરપકડ કરવામાં આવી હતી.
"બ્લેક કોકેન" એ એક ડિઝાઇનર ડ્રગ છે જેમાં કોકેઇનને ચારકોલ અને અન્ય રસાયણો સાથે મિશ્રિત કરવામાં આવે છે જેથી તેને છદ્માવરણ માટે કાળો રબરનો દેખાવ મળે અને કેનાઇન્સ અને ફિલ્ડ-ટેસ્ટિંગ કીટ દ્વારા તપાસ ટાળી શકાય. કોકેઈનની દાણચોરી કરવાની આ મોડસ ઓપરેન્ડી અનોખી છે અને ડીઆરઆઈ દ્વારા “બ્લેક કોકેઈન” જપ્ત કરવાનો આ પ્રથમ કિસ્સો છે.
વધુ તપાસ ચાલુ છે.
YP/GP/JD
(Visitor Counter : 98
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ ઝૂંબેશ અંતર્ગત અત્યાર સુધી 110.79 કરોડ વેક્સિનેશનના ડોઝ અપાયા
છેલ્લા 24 કલાકમાં ભારતમાં 12,516 નવા કેસ નોંધાયા
સાજા થવાનો દર હાલમાં 98.26% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 13,155 દર્દીઓ સાજા થયા, કુલ વધીને 3,38,14,080 દર્દીઓ સાજા થયા
સક્રિય કેસ કુલ કેસનાં 1% કરતા ઓછા છે, હાલમાં 0.40% છે, માર્ચ 2020 પછી સૌથી ઓછા
ભારતમાં સક્રિય કેસનું ભારણ 1,37,416 થયું, 267 દિવસમાં સૌથી નીચો
દૈનિક પોઝિટિવીટી દર 1.07% પહોંચ્યો, છેલ્લા 39 દિવસથી 2% કરતા ઓછો
સાપ્તાહિક પોઝિટિવીટી દર છેલ્લા 49 દિવસથી 2% કરતા ઓછો થઈ ગયો છે, હાલમાં 1.10% છે
કુલ 62.10 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 178
મંત્રીમંડળ
કેન્દ્રીય મંત્રીમંડળે બાળ યૌન અપરાધ સંરક્ષણ  ધારા, 2012માં સંશોધનની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે બાળકો સામે થતાં યૌન અપરાધ કરવા પર દંડને વધારે કડક બનાવવા માટે બાળ યૌન અપરાધ સંરક્ષણ  ધારામાં સંશોધન કરવા માટે મંજૂરી આપી દીધી છે.
મુખ્ય બાબતો:
- પોક્સો ધારો, 2012ને બાળકોનાં હિત અને ભલાઈની સુરક્ષાને ધ્યાનમાં રાખીને બાળકોને યૌન અપરાધ, યૌન ઉત્પીડન અને પોર્નોગ્રાફીથી સુરક્ષા પ્રદાન કરવા માટે લાગુ કરવામાં આવ્યો હતો. આ કાયદો 18 વર્ષથી ઓછી વયનાં બાળકોને વ્યક્તિ સ્વરૂપે પરિભાષિત કરે છે અને બાળકનો શારીરિક, ભાવનાત્મક, બૌદ્ધિક અને સામાજિક વિકાસ સુનિશ્ચિત કરવા માટે દરેક તબક્કાને વધારે મહત્ત્વ આપીને બાળકોનાં શ્રેષ્ઠ હિતો અને કલ્યાણનું સન્માન કરે છે. આ ધારામાં લૈંગિક ભેદભાવ નથી.
- પોક્સો ધારો, 2012ની કલમ – 4, કલમ – 5, કલમ - 6, કલમ – 9, કલમ – 14, કલમ – 15 અને કલમ – 42માં બાળ યૌન અપરાધનાં પાસાંઓનું ઉચિત રીતે સમાધાન લાવવા માટે સંશોધન કરવામાં આવ્યાં છે. આ સંશોધન દેશમાં બાળ યૌન અપરાધની વધતી પ્રવૃત્તિને રોકવા માટે કડક ઉપાય કરવાની જરૂરિયાતને કારણે કરવામાં આવ્યાં છે.
- બાળ યૌન અપરાધની પ્રવૃત્તિને રોકવાનાં ઉદ્દેશ સાથે એક નિવારક સ્વરૂપે કાર્ય કરવા માટે આ કાયદાની કલમ – 4, કલમ – 5 અને કલમ – 6નું સંશોધન કરવાનો પ્રસ્તાવ કરવામાં આવ્યો છે, જેથી બાળકોને યૌન અપરાધ સામે સુરક્ષા પ્રદાન કરવા માટે આક્રમક યૌન અપરાધ કરવાનાં મામલે મૃત્યુદંડ સહિત કડક દંડનો વિકલ્પ પ્રદાન કરી શકાય.
- કુદરતી સંકટો અને આપત્તિઓનાં સમયે, બાળકોને યૌન અપરાધો સામે રક્ષણ અને આક્રમક યૌન અપરાધનાં ઉદ્દેશ સાથે બાળકોની ઝડપી યૌન પરિપક્વતા માટેનાં અંતઃસ્ત્રાવ  કે કોઈ રાસાયણિક પદાર્થો સામે આ કાયદાની કલમ – 9માં સંશોધન કરવાનો પણ પ્રસ્તાવ રજૂ કરવામાં આવ્યો છે.
- બાળ પોર્નોગ્રાફીના દૂષણને દૂર કરવા માટે પોક્સો કાયદો, 2012ની કલમ – 14 અને કલમ – 15માં પણ સંશોધન કરવાનો પ્રસ્તાવ રજૂ કરવામાં આવ્યો છે. બાળકોની પોર્નોગ્રાફિક સામગ્રીને નષ્ટ ન કરવા/ડિલેટ ન કરવા/રિપોર્ટ કરવા પર દંડ કરવાનો પ્રસ્તાવ રજૂ કરવામાં આવ્યો છે. આ પ્રકારની વ્યક્તિને એ પ્રકારની સામગ્રીનાં પ્રસારણ/પ્રચાર/કોઈ અન્ય રીતે વ્યવસ્થાપન કરવાની બાબતમાં જેલ કે દંડ અથવા બંને સજાઓ કરવાનો પ્રસ્તાવ રજૂ કરવામાં આવ્યો છે. ન્યાયાલય દ્વારા નિર્ધારિત આદેશ અનુસાર એવી સામગ્રીનો ન્યાયાલયમાં પુરાવા સ્વરૂપે ઉપયોગ કરવા માટે રિપોર્ટિંગ કરી શકાશે. વ્યાપારિક ઉદ્દેશ માટે કોઈ બાળકને કોઈ પણ સ્વરૂપે પોર્નોગ્રાફિક સામગ્રીનો સંગ્રહ કરવા/પોતાની પાસે રાખવા માટે દંડની જોગવાઈઓને વધારે કડક બનાવવામાં આવી છે.
લાભ:
આ સંશોધનથી આ કાયદામાં કડક દંડ કરવાની જોગવાઈઓને સામેલ કરવાને કારણે બાળ યૌન અપરાધની પ્રવૃત્તિ અટકાવવામાં મદદ મળવાની આશા છે. એનાથી પરેશાનીનાં સમયે નબળાં બાળકોનાં હિતનું રક્ષણ થશે તથા તેમની સુરક્ષા અને મર્યાદા સુનિશ્ચિત થશે. આ સંશોધનનો ઉદ્દેશ યૌન અપરાધ અને દંડનાં પાસાઓનાં સંબંધમાં સ્પષ્ટતા સ્થાપિત કરવાનો છે.
NP/J.Khunt/RP
(Visitor Counter : 467
પ્રધાનમંત્રીનું કાર્યાલય
પ્રધાનમંત્રીએ 25મી એશિયન એથ્લેટિક્સ ચેમ્પિયનશિપ 2023માં 27 મેડલ જીતવા બદલ ભારતીય ટુકડીને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ 25મી એશિયન એથ્લેટિક્સ ચેમ્પિયનશિપ 2023માં ભારતીય ટુકડીના ઉત્કૃષ્ટ પ્રદર્શનની પ્રશંસા કરી છે જેમાં ભારતીય ખેલાડીઓએ 27 મેડલ જીત્યા હતા, જે ચેમ્પિયનશિપની આવૃત્તિમાં વિદેશી ધરતી પર સૌથી વધુ મેડલ છે.
પ્રધાનમંત્રીએ ટ્વીટ કર્યું:
“25મી એશિયન એથ્લેટિક્સ ચેમ્પિયનશિપ 2023માં ભારતીય ટુકડી દ્વારા ઉત્કૃષ્ટ પ્રદર્શન!
આપણા ખેલાડીઓએ 27 મેડલ જીત્યા, જે ચેમ્પિયનશીપની એક આવૃત્તિમાં વિદેશી ધરતી પર સૌથી વધુ મેડલ છે. આ સિદ્ધિ માટે આપણા ખેલાડીઓને અભિનંદન. તે આપણા હૃદયને ગર્વથી ભરી દે છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
આવાસ અને ગરીબી ઉન્મૂલન મંત્રાલય
HUDCOએ તેનો 53મો સ્થાપના દિવસ ઉજવ્યો
રાષ્ટ્રને સમર્પિત સેવાના 53 વર્ષ પૂરા થયાની સ્મૃતિમાં, હાઉસિંગ એન્ડ અર્બન ડેવલપમેન્ટ કોર્પોરેશન લિમિટેડ  એ 25મી એપ્રિલ, 2023ના રોજ તેનો સ્થાપના દિવસ ઉજવ્યો. આ પ્રસંગે માનનીય કેન્દ્રીય મંત્રી , શ્રી હરદીપ એસ પુરી મુખ્ય અતિથિ હતા. શ્રી મનોજ જોષી, સેક્રેટરી, MOHUA અને અન્ય વરિષ્ઠ મહાનુભાવો અને બોર્ડ ઓફ ડિરેક્ટર્સ પણ સ્થાપના દિવસના સમારોહમાં હાજર હતા.
માનનીય મંત્રીએ નાણાકીય વર્ષ 2022-23માં લોન મંજૂરીઓ અને અન્ય ઓપરેશનલ અને નાણાકીય માપદંડોમાં નોંધપાત્ર વૃદ્ધિ સાથે હુડકોને વધુ એક મજબૂત કામગીરી માટે અભિનંદન આપ્યા અને કહ્યું કે તે ખૂબ જ ગર્વની વાત છે કે હુડકો નાણાકીય અને તકનીકી સહાય પૂરી પાડીને સંચિત રીતે, ભારતમાં લગભગ 2 કરોડ આવાસ એકમોના બાંધકામની સુવિધા આપી, જેમાંથી 95% EWS અને LIG માટે છે. તેમણે કહ્યું કે ભવિષ્યમાં પણ HUDCOએ તેની વિશ્વસનીયતા મજબૂત કરવાનું ચાલુ રાખવું જોઈએ અને રાજ્ય સરકારો અને એજન્સીઓ સાથે ગ્રાહક સંબંધોને મજબૂત બનાવવું જોઈએ. તેમણે આ પ્રવાસમાં આવાસ અને શહેરી બાબતોના મંત્રાલયના સક્ષમ ભાગીદાર તરીકે HUDCOની ભૂમિકાની પ્રશંસા કરી હતી.
MOHUAના સચિવ શ્રી મનોજ જોશીએ જણાવ્યું હતું કે ન્યુ ઈન્ડિયાના ધ્યેયને હાંસલ કરવામાં હુડકોએ તેની ભૂમિકા ભજવવાની સાથે પ્રવેશ કરવો પડશે. નાણાકીય વર્ષ 2020-2025 દરમિયાન, શહેરી ઈન્ફ્રાસ્ટ્રક્ચર પર કુલ મૂડી ખર્ચ અંદાજે રૂ. 20 લાખ કરોડનો અંદાજ છે. શહેરી ઈન્ફ્રાસ્ટ્રક્ચર હેઠળના પ્રોજેક્ટ્સમાં કાયાકલ્પ અને શહેરી પરિવર્તન માટે અટલ મિશન, સ્માર્ટ સિટીઝ, MRTS, એફોર્ડેબલ હાઉસિંગ, જલ જીવન મિશન વગેરેનો સમાવેશ થાય છે. આ વિસ્તારોમાં હુડકો પાસે વિશાળ તક હશે. આ ટકાઉ રાષ્ટ્ર નિર્માણમાં ફાળો આપશે તેમજ HUDCO ના વિકાસને પ્રોત્સાહન આપશે.
શ્રી કુલદીપ નારાયણ, CMD, HUDCOએ જણાવ્યું હતું કે HUDCO ની સફર લાંબી છે અને આ અવિશ્વસનીય સફર MOHUA, સ્થાપકો અને નેતાઓની વિઝન, ઉદ્યોગસાહસિક ભાવના અને પ્રતિબદ્ધતાનો પુરાવો છે. વર્ષ 2022-23 દરમિયાન, કુલ રૂ. 24572 કરોડની લોન મંજૂર કરવામાં આવી છે અને રૂ. 8465 કરોડની લોનનું વિતરણ કરવામાં આવ્યું છે અને રૂ. 43,426 કરોડની એકીકૃત લોન મંજૂર કરવામાં આવી છે અને રૂ. 2,01,791 કરોડની લોનનું વિતરણ કરવામાં આવ્યું છે. તેમણે કહ્યું કે અર્થવ્યવસ્થામાં સુધારા સાથે, HUDCO શહેરી માળખાકીય સુવિધાઓના વિવિધ ક્ષેત્રોમાં વધતી જતી વ્યાપારી તકોનો અનુભવ કરશે.
સમારંભ દરમિયાન પાંચ દાયકાથી વધુ સમયથી હુડકોની વિકાસગાથામાં તેમના યોગદાનને માન્યતા આપવા માટે રાજ્ય સરકારો, ટોચની કામગીરી કરનારી ધિરાણ એજન્સીઓ, શ્રેષ્ઠ કામગીરી કરનાર PLI/બેંકિંગ તેમજ હુડકોની પ્રાદેશિક કચેરીઓનું સન્માન કરવામાં આવ્યું હતું. આ પ્રસંગે હુડકોના પ્રકાશનોનું વિમોચન પણ કરવામાં આવ્યું હતું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 100
કેન્દ્રીય જાહેર સેવા આયોગ
શ્રી બિદ્યુત બિહારી સ્વૈન, IAS એ આજે યુપીએસસીના સભ્ય તરીકે ઓફિસ અને ગુપ્તતાના શપથ લીધા
શ્રી બિદ્યુત બિહારી સ્વૈન, IAS  એ આજે UPSC સભ્ય તરીકે ઓફિસ અને ગુપ્તતાના શપથ લીધા.
યુપીએસસીના અધ્યક્ષ ડો. મનોજ સોનીએ શપથ લેવડાવ્યા હતા.
શ્રી બિદ્યુત બી. સ્વૈન 1988માં ગુજરાત કેડરમાં ભારતીય વહીવટી સેવામાં જોડાયા હતા. વર્ષ 1989 અને 2018ની વચ્ચે, શ્રી સ્વૈને ગુજરાત સરકારમાં વિવિધ પોસ્ટ્સ, જિલ્લાઓમાં અને રાજ્ય સ્તરે સેવા આપી હતી. સીઇઓ, ગુજરાત ઇન્ફ્રાસ્ટ્રક્ચર ડેવલપમેન્ટ બોર્ડ, સેક્રેટરી, પ્રાથમિક શિક્ષણ, ઉદ્યોગ કમિશનર, વીસી અને એમડી, ગુજરાત ઇન્ડસ્ટ્રીયલ ડેવલપમેન્ટ કોર્પોરેશન અને મુખ્ય ચૂંટણી અધિકારી, ગુજરાત રાજ્ય તેમની મહત્વપૂર્ણ પોસ્ટિંગમાં સામેલ હતા.
તેઓ 2018માં ભારત સરકારમાં સ્પેશિયલ ઈકોનોમિક ઝોન, CIS દેશો સાથે ભારતની વેપાર વાટાઘાટો, એક્સપોર્ટ ઈન્સ્યોરન્સના ઈન્ચાર્જ વાણિજ્ય વિભાગના અધિક સચિવ તરીકે ભારત સરકારમાં જોડાયા હતા અને કિમ્બર્લી પ્રોટોકોલના ચેરપર્સન અને કમિશનર જનરલ ઑફ ઈન્ડિયા, વર્લ્ડ એક્સ્પો- દુબઈ જેવા વિવિધ હોદ્દા પણ સંભાળ્યા હતા.
પ્રમોશન પર, 2020માં વાણિજ્ય વિભાગના વિશેષ સચિવ તરીકે, તેમણે વેપાર નીતિ વિભાગ, CIS અને OCEANIA વિભાગો સાથે કામગીરી નિભાવી, જેમાં ડાયરેક્ટર જનરલ ઓફ ટ્રેડ રેમેડીઝનો વધારાનો હવાલો હતો.
જાન્યુઆરી, 2021માં, તેમને સૂક્ષ્મ, લઘુ અને મધ્યમ ઉદ્યોગ મંત્રાલયમાં સચિવ તરીકે મૂકવામાં આવ્યા હતા, જ્યાં તેમણે મે, 2023 સુધી સેવા આપી હતી.
તેમણે જવાહરલાલ નહેરુ યુનિવર્સિટી, નવી દિલ્હીમાંથી રાજનીતિ વિજ્ઞાનમાં MA અને ધ ઇન્સ્ટિટ્યૂટ ઑફ સોશિયલ સ્ટડીઝ, ધ હેગ, નેધરલેન્ડમાંથી પબ્લિક પોલિસી એન્ડ મેનેજમેન્ટમાં માસ્ટર્સ કર્યું છે.
તેઓ ઓટોગ્રાફ્ડ બુક્સ અને કન્ટેમ્પરરી ઈન્ડિયન આર્ટના કલેક્ટર છે.
YP/GP/JD
(Visitor Counter : 130
|
સ્વાસ્થ્ય અને પરિવાર કલ્યાણ મંત્રાલય
|
ભારતનું સંચિત કોવિડ-19 રસીકરણ કવરેજ લગભગ 190 કરોડને પાર
12-14 વર્ષની વય જૂથ માટે 3 .01 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 20,303
છેલ્લા 24 કલાકમાં 3,805 દૈનિક નવા કેસ નોંધાયા
સાજા થવાનો દર હાલમાં 98.74%
સાપ્તાહિક પોઝિટિવિટી દર 0.79%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 190 Cr  ને વટાવી ગયું છે. આ 2,34,30,863 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.01 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,05,571
|
|
બીજો ડોઝ
|
|
1,00,22,021
|
|
સાવચેતી ડોઝ
|
|
49,03,039
|
|
FLWs
|
|
પ્રથમ ડોઝ
|
|
1,84,16,489
|
|
બીજો ડોઝ
|
|
1,75,49,440
|
|
સાવચેતી ડોઝ
|
|
78,66,824
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,01,97,120
|
|
બીજો ડોઝ
|
|
93,23,185
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
5,86,78,007
|
|
બીજો ડોઝ
|
|
4,30,37,227
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,60,39,061
|
|
બીજો ડોઝ
|
|
48,09,83,791
|
|
સાવચેતી ડોઝ
|
|
2,48,003
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,29,91,311
|
|
બીજો ડોઝ
|
|
18,86,56,562
|
|
સાવચેતી ડોઝ
|
|
7,47,262
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,69,17,937
|
|
બીજો ડોઝ
|
|
11,75,56,098
|
|
સાવચેતી ડોઝ
|
|
1,55,56,034
|
|
સાવચેતી ડોઝ
|
|
2,93,21,162
|
|
કુલ
|
|
1,90,00,94,982
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 20,303 થયો છે. દેશના કુલ પોઝિટિવ કેસના 0.05% સક્રિય કેસ છે.
પરિણામે, ભારતનો રિકવરી રેટ 98.74% છે. છેલ્લા 24 કલાકમાં 3,168 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,25,54,416 છે.
છેલ્લા 24 કલાકમાં 3,805 નવા કેસ નોંધાયા છે.
છેલ્લા 24 કલાકમાં કુલ 4,87,544 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 84.03 કરોડ  થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 0.79% છે અને દૈનિક સકારાત્મકતા દર 0.98% હોવાનું નોંધાયું છે.
SD/GP/NP